**ΑΠΟΛΟΓΙΣΜΟΣ ΠΕΠΡΑΓΜΕΝΩΝ - ΔΡΑΣΕΩΝ ΚΟΙΝΩΦΕΛΟΥΣ ΕΠΙΧΕΙΡΗΣΗΣ ΔΗΜΟΥ ΜΟΣΧΑΤΟΥ ΤΑΥΡΟΥ 2015**

Η **Κοινωφελής Επιχείρηση του Δήμου Μοσχάτου –Ταύρου**, συνεχίζει να λειτουργεί με ένα **πλήθος δραστηριοτήτων και παρεμβάσεων στους παρακάτω τομείς**:

* στον κοινωνικό τομέα (π.χ. Κέντρο Δημιουργικής Απασχόλησης ΑΜΕΑ)
* στον πολιτιστικό τομέα (προβολές στους δύο δημοτικούς κινηματογράφους, εργαστήριο καλλιτεχνικής φωτογραφίας)
* στον εκπαιδευτικό τομέα (π.χ. Πάρκο Κυκλοφοριακής Αγωγής)
* στον τομέα της απασχόλησης (π.χ. προγράμματα απασχόλησης ανέργων επιδοτούμενα από ΟΑΕΔ, Τοπικά Σύμφωνα Απασχόλησης)
* στον τομέα της ποιότητας ζωής (Σύστημα κοινοχρήστων ποδηλάτων)
* συμμετοχή και συνεισφορά στους πολιτιστικούς θεσμούς του Δήμου (Χριστουγεννιάτικες εκδηλώσεις, Καρναβάλι, Διαδημοτικό Φεστιβάλ, Μαθητικό Φεστιβάλ, Ταύρεια).

Σύμφωνα με τα παραπάνω, αποδεικνύεται η σημαντικότητα της λειτουργίας της Κοινωφελούς Επιχείρησης του Δήμου Μοσχάτου –Ταύρου με τις στοχευμένες παρεμβάσεις της.

**Α. ΟΙΚΟΝΟΜΙΚΑ ΔΕΔΟΜΕΝΑ**

|  |  |  |
| --- | --- | --- |
|  | **ΕΣΟΔΑ** | **ΕΞΟΔΑ** |
| Κινηματογράφος Σινέ Κήπος | **8.050,00** | **15.702.23** |
| Κινηματογράφος Σινέ Νέα Μασκώτ | **5.050,00** | **5.247,65** |
| Κοινόχρηστα ποδήλατα | **333,36** | **17.485,00** |
| Πάρκο Κυκλοφοριακής Αγωγής | **2.302,64** | **1.540,94** |
| Κ.Η.Φ.Η | **0,00** | **40,26** |
| ΚΔΑΠ ΜΕΑ | **57.750,00** | **79.752,22** |
| Πολιτιστικές εκδηλώσεις | **0,00** | **18.829,73** |
| Καρναβάλι | **4.312,73** | |
| Μαθητικό Φεστιβάλ | **4.760,00** | |
| Ταύρεια | **3.777,00** | |
| Χριστουγεννιάτικες Εκδηλώσεις | **2.604,00** | |
| Διαδημοτικό Φεστιβάλ | **3.376,00** | |
| Σεμινάρια Φωτογραφίας | **3.400,00** | **4.988,80** |
| Κοινωνική Αλληλεγγύη | **46.128,49** | **70.570,36** |
| Διοίκηση – Επιδοτήσεις ΟΑΕΔ | **9.933,29** | **0,00** |

**Β. ΠΕΡΙΕΧΟΜΕΝΟ ΔΡΑΣΕΩΝ**

Το έτος 2015 η Κοινωφελής Επιχείρηση δραστηριοποιήθηκε με επιτυχία στους τομείς:

**1) Κοινωνική Αλληλεγγύη**

* Με το πρόγραμμα **ΚΔΑΠ ΜΕΑ**, (Κέντρο Δημιουργικής Απασχόλησης Παιδιών με Αναπηρία), το οποίο εξυπηρετεί παιδιά ηλικίας 4-15 ετών δίνοντας τους την δυνατότητα της δημιουργικής απασχόλησης και κοινωνικοποίησης, μέσα από την εφαρμογή εξατομικευμένων προγραμμάτων. Το 2015 πραγματοποιήθηκαν: Πασχαλινό bazaar στην πλατεία του ηλεκτρικού σταθμού στο Μοσχάτο, καθώς και Χριστουγεννιάτικη γιορτή για τα εξυπηρετούμενα παιδιά και τους γονείς.
* Στον τομέα της απασχόλησης, πήρε μέρος στο πρόγραμμα του **ΟΑΕΔ** «ΠΡΟΓΡΑΜΜΑ ΕΠΙΧΟΡΗΓΗΣΗΣ ΕΠΙΧΕΙΡΗΣΕΩΝ ΤΗΣ ΤΟΠΙΚΗΣ ΑΥΤΟΔΙΟΙΚΗΣΗΣ ΓΙΑ ΤΗΝ ΑΠΑΣΧΟΛΗΣΗ ΑΝΕΡΓΩΝ ΗΛΙΚΙΑΣ 55-64 ΕΤΩΝ» δίνοντας την ευκαιρία σε 5 ανθρώπους που βρίσκονται στην, προ συνταξιοδότησης, ηλικία να εργασθούν, οι οποίοι απασχολήθηκαν για τις ανάγκες τεχνικών εργασιών του Δήμου.
* Συνεχίζει να απασχολεί 3 εργαζόμενες **ΑΜΕΑ** που βρίσκονται σε υπηρεσίες του Δήμου.

**2) Κινηματογράφοι «ΣΙΝΕ ΚΗΠΟΣ» και «ΣΙΝΕ ΝΕΑ ΜΑΣΚΩΤ»**

Πρόκειται για τον Δημοτικό θερινό Κινηματογράφο «Σινέ Κήπος» (κοινοτικού διαμερίσματος Μοσχάτου ), που για εικοστό πρώτο έτος, η λειτουργία του αναλήφθηκε εξ’ ολοκλήρου από την επιχείρηση, καθώς και η αντίστοιχη λειτουργία του «Σινέ Νέα Μασκώτ (κοινοτικού διαμερίσματος Ταύρου).

Για την εκτίμηση του φετινού αρνητικού αποτελέσματος (ζημία 7849,88 ευρώ) θα πρέπει να συνεκτιμηθούν ιδιαίτερα οι ακόλουθοι παράγοντες:

1. Μεταβλήθηκε ο τρόπος λειτουργίας και μολονότι στο Σινέ Νέα Μασκώτ μειωθήκαν, σε σχέση με το 2014, τα εισιτήρια κατά 42%, στο Σινέ Κήπος υπήρξε αύξηση κατά 5 5% είχαμε μείωση της ζημιάς σε σχέση με το 2014 κατά 59 %,ενώ υπήρξε πρόβλεψη και έγινε διαφοροποίηση τιμών σε ευπαθείς οικονομικά ομάδες (Ανέργους-Αμεα-ΚΑΠΗ ).
2. Σε ότι αφορά την ΜΑΚΩΤ υπάρχει και το μειονέκτημα του μικρού σχετικά χρόνου λειτουργίας ως κινηματογράφου επειδή στον Χώρο εκτελούνται άλλες δράσεις του Δήμου (Διαδημοτικό Θέατρο, Μαθητικό Φεστιβάλ)

**3) Πάρκο Κυκλοφοριακής Αγωγής**

Όλο τα 2015 λειτούργησε το Πάρκο Κυκλοφοριακής Αγωγής στο χώρο του Πάρκου Ενόπλων Δυνάμεων στον Ταύρου, με άριστα αποτελέσματα από πλευράς παρουσίας μαθητών, αφού αυτές άγγιξαν τις 3500 περίπου ανά σχολική περίοδο.

Πρόκειται για ένα σύγχρονο πάρκο εξοπλισμένο κατάλληλα, ώστε να αποτελέσει έναν χώρο εκπαίδευσης των σχολείων του Δήμου μας αλλά και των όμορων Δήμων. Μέχρι σήμερα, εκτός των σχολείων του Δήμου, μας έχουν επισκεφτεί και σχολεία των Δήμων Αθηναίων, Πειραιά, Αγ. Δημητρίου, Ελληνικού – Αργυρούπολης και Αταλάντης.

**4)** **Κοινόχρηστα ποδήλατα**

Λειτούργησε ολόκληρη τη χρονιά και είναι ένα σύστημα δύσκολο στη νοοτροπία των πολιτών, πλην όμως πιστεύεται ότι θα βοηθήσει τους κατοίκους άλλα και τους επισκέπτες του Δήμου. Για τον λόγο αυτό και εν όψει του ευρύτερου ποδηλατικού σχεδιασμού στην περιοχή μας, συνεχίζεται και την επόμενη χρονιά, παρόλο τον προβληματισμό για το πρόγραμμα και το οικονομικό κόστος (λόγω βανδαλισμών), σε μια προσπάθεια καθιέρωσης στην συνείδηση του κόσμου.

**5)** **Σπιτική Κουζίνα**

Η δράση λειτουργεί στην περιοχή του Ταύρου, έχοντας αναθέσει σε σχετική επιχείρηση τη διανομή φαγητού με χαμηλή τιμή .Από την δράση εξυπηρετούνται περί τα 100 άτομα ημερησίως, ενώ χορηγούνται και δωρεάν μερίδες σε απόρους με βάση την σχετική σύμβαση.

**6) Καλλιτεχνική Φωτογραφία**

Λειτούργησε και συνεχίζει να λειτουργεί το τμήμα καλλιτεχνικής φωτογραφίας. Το καλοκαίρι του 2015, όπως κάθε χρόνο, πραγματοποιήθηκε έκθεση καλλιτεχνικής φωτογραφίας από τους μαθητές του τμήματος.

**7) Πολιτιστικές εκδηλώσεις**

Η Κοινωφελής επιχείρηση συμμετείχε στον σχεδιασμό και την υλοποίηση των πολιτιστικών θεσμών του Δήμου, στηρίζοντάς τους με πολλές εκδηλώσεις, μουσικές παραστάσεις και εικαστικά δρώμενα .

* Χριστουγεννιάτικες εκδηλώσεις
* Καρναβάλι
* Διαδημοτικό Φεστιβάλ
* Μαθητικό Φεστιβάλ
* Ταύρεια

**8) Ιστοσελίδα**

Ανανέωσε την ιστοσελίδα της, θέλοντας να δώσει στους δημότες την δυνατότητα να μπορούν να ενημερώνονται για τις δράσεις και να επικοινωνούν μαζί μας . Τα στοιχεία της ιστοσελίδας είναι: [www.kedmt.gr](http://www.kedmt.gr/)

###### Ο ΠΡΟΕΔΡΟΣ

Παναγιώτης Χατζηαντωνίου